युवा कार्यक्रम एवं खेल मंत्रालय
श्री अनुराग सिंह ठाकुर कल नई दिल्ली के आईजी स्टेडियम में 3 दिवसीय अखिल भारतीय ताइक्वांडो चैंपियनशिप का उद्घाटन करेंगे
चैंपियनशिप का आयोजन कोरिया-भारत राजनयिक संबंधों के 50 साल पूरे होने के उपलक्ष्य में किया गया है
कोरिया नेशनल स्पोर्ट यूनिवर्सिटी परफॉर्मेंस टीम द्वारा विशेष प्रदर्शन, दोनों देशों के बीच ताइक्वांडो पुनरूद्धार के लिए समझौता ज्ञापन पर हस्ताक्षर समारोह
कोरियाई सांस्कृतिक केन्द्र, भारत 2023 में कोरिया-भारत राजनयिक संबंधों की 50वीं वर्षगांठ के उपलक्ष्य में युवा कार्यक्रम और खेल मंत्रालय के तहत भारतीय खेल प्राधिकरण और कोरिया नेशनल स्पोर्टस यूनिवर्सिटी के साथ भारत अखिल भारतीय इंटर साई ताइक्वांडो चैम्पियनशिप की सह-मेजबानी कर रहा है।
इस बार अखिल भारतीय ताइक्वांडो चैंपियनशिप दोनों देशों के बीच खेल आदान-प्रदान कार्यक्रम के रूप में 24 फरवरी  से 26 फरवरी  तक तीन दिन के लिए नई दिल्ली के केडी जाधव इंडोर रेसलिंग हॉल, इंदिरा गांधी स्टेडियम में आयोजित की जाएगी। चैंपियनशिप की योजना कोरिया और भारत के बीच राजनयिक संबंधों के 50वें वर्ष को मनाने और महामारी के बाद से रुके हुए ताइक्वांडो को पुनर्जीवित करने और दोनों देशों के बीच एक प्रमुख खेल आयोजन के रूप में भविष्य की नींव रखने के लिए बनाई गई।
उद्घाटन समारोह 24 फरवरी को सुबह 10:30 बजे आयोजित किया जाएगा और इसमें केन्द्रीय युवा कार्यक्रम और खेल मंत्री अनुराग सिंह ठाकुर, भारत में कोरियाई राजदूत चांग जे बोक, उप मंत्री और कोरियाई विदेश मंत्रालय के सार्वजनिक कूटनीति के राजदूत ली सांग वा तथा कोरिया नेशनल स्पोर्टस यूनिवर्सिटी के चांसलर अहं योंग क्यू मुख्य अतिथि के रूप में शामिल होंगे। समारोह में दोनों देशों के बीच खेल के आदान-प्रदान के क्षेत्र में समझौता ज्ञापन पर हस्ताक्षर होंगे और कोरियाई नृत्य , ताइक्वांडो प्रदर्शन तथा कोरिया नेशनल स्पोर्टस यूनिवर्सिटी की प्रदर्शन टीमों द्वारा के-पॉप कवर डांस का विशेष प्रदर्शन शामिल होगा।
तीन दिवसीय ताइक्वांडो चैम्पियनशिप प्रतियोगिता दो भागों में होगी: पूमसे और स्पारिंग को क्योरुगी कहा जाता है। स्पारिंग, क्योरुगी डिवीजन को खिलाड़ियों की उम्र और वजन तथा वर्ल्ड ताइक्वांडो फेडरेशन के प्रतियोगिता नियमों के अनुसार विभाजित किया गया है और पूमसे डिवीजन को केवल पुरूष और महिला वर्ग में विभाजित किया जाएगा। भारतीय खेल प्राधिकरण के 79 क्षेत्रीय केंद्रों और क्षेत्रीय प्रशिक्षण केंद्रों में पंजीकृत केवल विशिष्ट ताइक्वांडो खिलाड़ी ही मुक्केबाजी श्रेणी में भाग लेंगे, और पूमसे श्रेणी जनता के लिए खुली है, कुक्कीवोन-प्रमाणित ताइक्वांडो डैन प्रमाणपत्र वाला कोई भी व्यक्ति भाग ले सकता है। 10 क्योरूगी और 2 पूमसे विजेता, जो प्रत्येक श्रेणी में स्वर्ण पदक जीतेंगे, कोरियाई सरकार के समर्थन से कोरिया नेशनल स्पोर्ट यूनिवर्सिटी का दौरा करेंगे और पुरस्कार के रूप में सर्वश्रेष्ठ प्रोफेसरों से लगभग 3 सप्ताह के लिए शिक्षा और प्रशिक्षण कार्यक्रम प्राप्त करेंगे।
24 फरवरी को ऑल इंडिया ताइक्वांडो टूर्नामेंट के उद्घाटन समारोह के बाद, कोरिया नेशनल स्पोर्ट यूनिवर्सिटी और मिरांडा हाउस, दिल्ली विश्वविद्यालय के बीच एक और एमओयू हस्ताक्षर समारोह होगा और इसके बाद कोरिया नेशनल स्पोर्ट यूनिवर्सिटी द्वारा मिरांडा हाउस ऑडिटोरियम में विशेष प्रदर्शन किया जाएगा। कोरिया सरकार ने दिल्ली विश्वविद्यालय को भारत के सबसे अच्छे और सबसे बड़े विश्वविद्यालय के रूप में चिन्हित किया, जिसमें कुल 91 कॉलेज हैं और मिरांडा हाउस को भारत के सर्वश्रेष्ठ और प्रतिनिधि कॉलेज के रूप में 2017 से 2021 तक भारत के शिक्षा मंत्रालय के लगातार पांच बार के मूल्यांकन के आधार पर पिछले वर्ष चुना गया। दो राष्ट्रीय प्रतिनिधि उच्च शिक्षण संस्थानों के बीच समझौता ज्ञापन पर आधारित पहली परियोजना के रूप में, कोरिया नेशनल स्पोर्ट यूनिवर्सिटी से भेजे गए प्रोफेसर इस वर्ष की पहली छमाही से मिरांडा हाउस में ताइक्वांडो प्रोफेशनल थ्योरी और प्रेक्टिस कक्षाएं आयोजित करेंगे।
कोरियन कल्चरल सेंटर इंडिया के निदेशक ह्वांग इल योंग ने कहा, "यह ताइक्वांडो चैम्पियनशिप कार्यक्रम और दोनों देशों का प्रतिनिधित्व करने वाले विश्वविद्यालयों के बीच एक समझौता ज्ञापन पर हस्ताक्षर कोरिया और भारत के बीच खेल आदान-प्रदान में एक महत्वपूर्ण मील का पत्थर साबित होने की उम्मीद है। भारतीय शीर्ष बुद्धिजीवियों और महिलाओं और शिक्षा के दिल के रूप में मिरांडा हाउस में एक पाठ्यक्रम के रूप में ताइक्वांडोके चयन की शुरूआत के साथ, यह आशा की जाती है कि ताइक्वांडो का विषय धीरे-धीरे भारत में एक नियमित विषय और पाठ्यक्रम के रूप में पूरे शैक्षिक क्षेत्र में फैल जाएगा।”